на общия кредитен риск)
 Стойността на корекциите за общ кредитен риск, съответстващи на балансовите позиции по член 429, параграф 4, буква а), които институциите приспадат в съответствие с член 429, параграф 4, последна алинея от РКИ.
 Ако с корекцията в този ред мярката за общата експозиция се намалява, институциите поставят стойността в този ред в скоби (тя е отрицателна).
 6
 (Активи, чийто размер е приспаднат при определянето на капитала от първи ред)
 Член 429а, параграф 1, букви а) и б) и член 499, параграф 2 от РКИ
 Институциите оповестяват извършените с оглед на нормативните изисквания корекции на размера на капитала от първи ред въз основа на направения съгласно член 499, параграф 2 от РКИ избор.
 По-конкретно, институциите оповестяват сумата на всички корекции на стойността на даден актив и изисквани, както е приложимо, от:
 —
 членове 32—35 от РКИ,
 —
 членове 36—47 от РКИ или
 —
 членове 56—60 от РКИ.
 В това поле институциите включват посочените в член 429а, параграф 1, буква а) от РКИ стойности.
 Ако институциите са избрали да оповестяват капитала от първи ред съгласно член 499, параграф 1, буква а) от РКИ, те взимат предвид изключенията, алтернативните подходи и освобождаванията по отношение на такива приспадания, предвидени в членове 48, 49 и 79 от РКИ, без да взимат предвид дерогацията, предвидена в десета част, дял I, глави 1 и 2 от РКИ. Обратно, ако институциите са избрали да оповестяват капитала от първи ред съгласно член 499, параграф 1, буква б) от РКИ, те, освен дерогациите, предвидени в десета част, дял I, глави 1 и 2 от РКИ, взимат предвид и изключенията, алтернативните подходи и освобождаванията по отношение на такива приспадания, предвидени в членове 48, 49 и 79 от РКИ.
 С цел да се избегне двойното отчитане, при изчисляването на стойността на експозицията институциите не оповестяват корекциите, които вече са били приложени по силата на член 111 от РКИ, нито тези, които не водят до намаляване на стойността на определен актив.
 Ако с корекцията в този ред мярката за общата експозиция се намалява, институциите поставят стойността в този ред в скоби (тя е отрицателна).
 7
 Общо балансови експозиции (без деривати и СФЦК)
 Сборът на редове 1—6.
 8
 Разменна стойност, свързана с операциите с оглед на оценявания по стандартизирания подход кредитен риск от контрагента (СПКРК) (т.е. като се приспадне допустимият вариационен маржин в парични средства)
 Членове 274, 275, 295, 296, 297, 298, 429в и 429в, параграф 3 от РКИ
 Институциите оповестяват текущата разменна стойност, както е определена в член 275, параграф 1, на изброените в приложение II към РКИ договори и на кредитните деривати, в т.ч. на задбалансовите. По силата на член 429в, параграф 3 от РКИ тези разменни стойности не включват допустимия вариационен маржин в парични средства; изключва се и вариационният маржин в парични средства, получен по изключените експозиции по операции с ЦК — както е посочено в член 429а, параграф 1, буква ж) или з) от РКИ.
 По силата на член 429в, параграф 1 от РКИ институциите могат да вземат предвид ефекта на договорите за новация и другите споразумения